Document ID: 32005R2083

KOMISIJAS REGULA (EK) Nr. 2083/2005
(2005. gada 19. decembris),
ar ko groza Eiropas Parlamenta un Padomes Direktīvas 2004/17/EK un 2004/18/EK par to piemērošanas robežvērtībām līgumu slēgšanas tiesību piešķiršanas procedūrās
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2004. gada 31. marta Direktīvu 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (1), un jo īpaši tās 69. pantu,
ņemot vērā Eiropas Parlamenta un Padomes 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (2), un jo īpaši tās 78. pantu,
pēc apspriešanās ar Valsts līgumu padomdevēju komiteju,
tā kā:
(1)
Padome ar 1994. gada 22. decembra Lēmumu 94/800/EK par daudzpusējo sarunu Urugvajas kārtā (no 1986. gada līdz 1994. gadam) panākto nolīgumu slēgšanu Eiropas Kopienas vārdā jautājumos, kas ir tās kompetencē (3), apstiprināja minētā lēmuma 4. pielikumā norādīto nolīgumu par valsts iepirkumu, turpmāk tekstā “Nolīgums”. Atbilstoši Nolīguma noteikumiem, tiklīdz attiecīgajos līgumos tiek sasniegtas vai pārsniegtas Nolīgumā izklāstītās un kā īpašās aizņēmuma tiesības noteiktās summas, turpmāk tekstā “robežvērtības”, jāievēro tajā paredzētie noteikumi.
(2)
Viens no Direktīvu 2004/17/EK un 2004/18/EK mērķiem ir ļaut līgumslēdzējiem un līgumslēdzējām iestādēm, kuras tās piemēro, vienlaikus ievērot Nolīgumā paredzētās saistības. Lai to panāktu, Komisijai jāpārbauda direktīvās paredzētās robežvērtības, uz kurām attiecas Nolīgums, un vajadzības gadījumā tās jāpārskata uz augšu vai uz leju, lai nodrošinātu to atbilstību Nolīgumā noteikto robežvērtību euro ekvivalentiem, kas noapaļoti līdz tuvākajam tūkstotim. Direktīvās minētās robežvērtības nav ekvivalentas Nolīgumā noteiktajām robežvērtībām, ko pārrēķina, lai aptvertu laikposmu no 2006. gada 1. janvāra līdz 2007. gada 31. decembrim. Tādēļ tās ir jāpārskata.
(3)
Turklāt, lai samazinātu robežvērtību skaitu, kas jāievēro, Direktīvās 2004/17/EK un 2004/18/EK robežvērtības, kuras nav atkarīgas no Nolīguma, pielīdzināja no tā izrietošajām robežvērtībām. Tādēļ arī tās ir lietderīgi pārskatīt.
(4)
Grozījumi neietekmē valsts tiesību aktus, ar kuriem īsteno Direktīvas 2004/17/EK un 2004/18/EK, sākot no robežvērtībām, kas ir zemākas nekā direktīvās norādītās robežvērtības.
(5)
Tāpēc Direktīvas 2004/17/EK un 2004/18/EK ir attiecīgi jāgroza,
IR PIEŅĒMUSI ŠO REGULU.
1. pants
Direktīvu 2004/17/EK groza šādi:
1)
Direktīvas 16. pantu groza šādi:
a)
minētā panta a) punktā summu “EUR 473 000” aizstāj ar “EUR 422 000”;
b)
minētā panta b) punktā summu “EUR 5 923 000” aizstāj ar “EUR 5 278 000”.
2)
Direktīvas 61. pantu groza šādi:
a)
minētā panta 1. punktā summu “EUR 473 000” aizstāj ar “EUR 422 000”;
b)
minētā panta 2. punktā summu “EUR 473 000” aizstāj ar “EUR 422 000”.
2. pants
Direktīvu 2004/18/EK groza šādi:
1)
Direktīvas 7. pantu groza šādi:
a)
minētā panta a) punktā summu “EUR 154 000” aizstāj ar “EUR 137 000”;
b)
minētā panta b) punktā summu “EUR 236 000” aizstāj ar “EUR 211 000”;
c)
minētā panta c) punktā summu “EUR 5 923 000” aizstāj ar “EUR 5 278 000”.
2)
Direktīvas 8. panta pirmo daļu groza šādi:
a)
minētā panta a) punktā summu “EUR 5 923 000” aizstāj ar “EUR 5 278 000”;
b)
minētā panta b) punktā summu “EUR 154 000” aizstāj ar “EUR 211 000”.
3)
Direktīvas 56. pantā summu “EUR 5 923 000” aizstāj ar “EUR 5 278 000”.
4)
Direktīvas 63. panta 1. punkta pirmajā daļā summu “EUR 5 923 000” aizstāj ar “EUR 5 278 000”.
5)
Direktīvas 67. panta 1. punktu groza šādi:
a)
minētā punkta a) apakšpunktā summu “EUR 154 000” aizstāj ar “EUR 137 000”;
b)
minētā punkta b) apakšpunktā summu “EUR 236 000” aizstāj ar “EUR 211 000”;
c)
minētā punkta c) apakšpunktā summu “EUR 236 000” aizstāj ar “EUR 211 000”.
3. pants
Ar šo no 2006. gada 1. janvāra Komisijas Regulu (EK) Nr. 1874/2004 (4) atceļ.
Atsauces uz atcelto regulu uzskata par atsaucēm uz šo regulu.
4. pants
Šī regula stājas spēkā 2006. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. decembrī

Labels: 12
8
3
20